**ישראל אטיאס** (נולד ב-9 בינואר 1987) הוא שחקן טלוויזיה, קולנוע ותיאטרון ודוגמן ישראלי.

ביוגרפיה
--------

אטיאס נולד וגדל ביבנה להורים שעלו בילדותם ממרוקו. הוא קרוי ע"ש הרב ישראל אבוחצירא הידוע בתור "הבבא סאלי", אשר אמו חלמה עליו לפני הלידה.

הוא בוגר בית הספר למשחק בימתי "הדרך", בו השתתף בכמה הצגות, בהן "השושנה המקועקעת" בבימויו של מוטי אברבוך, ו"הדוב" ו"ההולכים בחושך" בבימויו של אייל כהן.

קריירה
------

### דוגמנות

בעבר דגמן בין היתר לחברות: "שעוני אמבוס", "קוקה-קולה זירו", "אופנת אירית" (לצד בר רפאלי), "קרייזר ג'ינס", "הוניגמן" (לצד מלאני פרס), "בנק דיסקונט", "קטלוג של חתן וכלה", "פראדה", "דולצ'ה וגבאנה", ובאוקטובר 2015 נבחר להיות הפרזנטור של חברת הנעליים "TO GO" לצידה של עדי הימלבלוי.

באוקטובר 2021, נבחר להיות פרזנטור של מותג הגילוח הבינלאומי Edge (אנ'). 

במרץ 2022 נבחר להיות הפרזנטור של מאניה ג'ינס.

### משחק

בשנת 2008 שיחק בשני פרקים בסדרת הדרמה "על קצות האצבעות" במסגרת שידורי קשת בערוץ 2.

בשנת 2009 היה בין המתמודדים שניסו להיבחר בתור מנחים בערוץ הילדים. באותה שנה השתתף בקליפ לשיר "כסף ואלכוהול" של הזמר דודו אהרון.

בשנת 2013 שיחק בתפקיד אורח בסדרה המתח של HOT, "פצועים בראש", בה גילם עבריין בשם דודי לוגסי, שנהרג בתאונה בעת שוד של כספת בחתונה.

בשנים 2014–2015 שיחק בסדרה הדרמה של HOT, "זגורי אימפריה" את אביתר (או בכינויו אביה) זגורי, זמר צעיר שחלומו לזכות בפרס "אש השנה" ומוציא סינגל עם ליאור נרקיס.

בשנת 2015 שיחק בתפקיד אורח בסדרת המתח של ערוץ 2, "המדרשה, בה גילם את אייל דרעי, בן הזוג לשעבר של קטרינה. באותה שנה שיחק גם באחד הפרקים בתוכנית הסאטירה של "שלישיית מה קשור", "אנחנו במפה", שמשודרת בערוץ HOT3, בתפקיד שאשא הכדורגלן.

בנובמבר 2015 הצטלם לסרט הקולנוע של מתי הררי ואריק לובצקי, "מסע הטבעת", לצדם של עמית פרקש ודובל'ה גליקמן. הסרט יצא לאקרנים באפריל 2017.

בפברואר 2016 החל להשתתף בגרסה המחודשת של המחזמר "מרי לו" לצד שיר מורנו, גיא זו-ארץ, אסף הרץ ומאיה בוסקילה.

החל מ-2017 הוא מופיע בסדרת הדרמה "שבאבניקים".
ב-2018 צולם לפרסומת של הוט לצד חברי הסדרה "שבאבניקים", עם כריסטיאנו רונאלדו.

בשנת 2020 שיחק בסדרת הנוער זיגי בתפקיד אזולאי.

בשנת 2021 השתתף בקליפ "באור גדול" של אייל גולן ועדן חסון.

בשנת 2021 שיחק בסדרה "היורשת" בערוץ קשת 12 בתפקיד מאור איבנוב ובעונה השנייה של השבאבניקים בתפקיד מאיר סבג.

ב-2023 שיחק בסרט "לרוץ על החול".

חיים אישיים
-----------

ביולי 2016 נישא לנעמי עידן. ב-22 באפריל 2021 נולד בנם הבכור ובאוגוסט 2023 נולד בנם השני.

באוקטובר 2021 סיפר בראיון ב"גלית ואילנית" בקשת 12, שהוא שומר שבת.

פילמוגרפיה
----------

**טלוויזיה**

* 2008 – "על קצות האצבעות"
* 2013 – "פצועים בראש"
* 2014–2015 – "זגורי אימפריה"
* 2015 – "המדרשה", "אנחנו במפה"
* 2017 – "המלאך השומר שלי"
* 2017–הווה – "שבאבניקים"
* 2021 – "היורשת"
* 2022-2020 - "זיגי"

**קולנוע**

* 2017 - "מסע הטבעת"

**תיאטרון**

* 2011 - "השושנה המקועקעת", "ההולכים בחושך", "הדוב"
* 2016 - מחזמר "מרי לו"

קישורים חיצוניים
----------------

ויקישיתוף מדיה וקבצים בנושא **ישראל אטיאס** בוויקישיתוף
* ישראל אטיאס, ברשת החברתית פייסבוק
* ישראל אטיאס, ברשת החברתית אינסטגרם
* ישראל אטיאס, במיזם "אישים" לתיעוד היצירה הישראלית
* ישראל אטיאס, במסד הנתונים הקולנועיים IMDb (באנגלית)
* ישראל אטיאס, באתר "אידיבי", מאגר הידע העברי לקולנוע ישראלי ועולמי
* יוני בינרט, ישראל אטיאס וחן אמסלם: הבטחות השנה בטלוויזיה, באתר Xnet‏, 13 במאי 2013
* יוני בינרט, ישראל אטיאס: "ערס היא מילה גזענית", באתר ynet, 4 בפברואר 2015
* עידן יוסף ימין, על הסט עם ישראל אטיאס, באתר את, 13 באוקטובר 2015
* הדס בשן, ‏מעלה מעלה מעלה, באתר ‏מאקו‏, 19 בינואר 2016
* אדם סרור‏, ישראל אטיאס: "לא רואה את זגורי בלי משה איבגי", באתר וואלה!‏, 3 במרץ 2016
* אתר למנויים בלבד יואב בירנברג, ישראל בעלייה, באתר "ידיעות אחרונות", 24 בינואר 2018
* ריקי רט, ‏נושאי המגבעת: כוכבי שבאבנקים מצליחים לאחות את הקרעים, בעיתון מקור ראשון, 16 בפברואר 2018
* אתר למנויים בלבד גבי בר־חיים, מלחמת ישראל, באתר "ידיעות אחרונות", 13 באוגוסט 2021

הערות שוליים
------------

1. ↑  השחקן ישראל אטיאס נחשף: שבת וגמרא
2. ↑  ערן סויסה, אחרי "שבאבניקים": הג'וב המפתיע של ישראל אטיאס, באתר ישראל היום, 21 באוקטובר 2021
3. ↑  דבר ראשון, תחביאו את הסיגריה, באתר ynet, 25 בפברואר 2009
4. ↑  התפקיד המפתיע של ישראל אטיאס, באתר וואלה!‏, 13 באוקטובר 2015
5. ↑  צפו: רונאלדו נפגש עם שחקני הסדרה "שבאבניקים", באתר וואלה!‏, 14 במרץ 2018
6. ↑  מערכת tvbee, ‏מה קרה כשהשבאבניקים פגשו את רונאלדו?, באתר ‏מאקו‏, 14 במרץ 2018
7. ↑  השבאבניקים ורונאלדו, באתר ONE
8. ↑  גבי בר-חיים, **אבא בא**, מוסף 7 לילות, ידיעות אחרונות, כתבת שער, 13/8/21

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311231805171
* LCCN: n2017016217
* VIAF: 298130079
* WorldCat (עם VIAF): 298130079

 |